《冬夜同田曹长月下对菊各赋一首》
明代·黄衷

日精开遍月光扬，此夜寒堂引兴长。灵艳只缘矜晚节，浓香偏自过重阳。

谁知旧圃先含雨，天为新妆旋著霜。忽忆南中三径上，数枝深浅满烟黄。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。